प्रवक्ता फ़रतुल्लाह बाबर ने रॉयटर्स को बताया, “राष्ट्रपति ज़रदारी पहले से तय कार्यक्रम के तहत मेडीकल टेस्ट और चेक-अप करवा रहे हैं. राष्ट्रपति की गतिविधियों को लेकर मीडिया की अटकलें बेबुनियाद हैं. राष्ट्रपति जल्द ही पाकिस्तान लौटेंगे”लेकिन आसिफ़ अली ज़रदारी के दुबई जाने से पाकिस्तानी मीडिया में अटकलों का बाज़ार गर्म है कि वे इस्तीफ़ा दे सकते हैं.ज़रदारी पाकिस्तान में एक विवादित राजनेता रहे हैं. वर्ष 2008 में पाकिस्तान पीपल्स पार्टी के जीतने के बाद वे राष्ट्रपति बने थे.2007 में उनकी पत्नी और पूर्व पाकिस्तानी प्रधानमंत्री बेनज़ीर भुट्टो की हत्या कर दी गई थी. बेनज़ीर पीपीपी की प्रमुख थीं.पिछले महीने अमरीका में पाकिस्तान के राजदूत हुसैन हक़्क़ानी को लेकर काफ़ी विवाद हुआ था.आरोप था कि उन्होंने कथित रूप से पाकिस्तान में सेना की बढ़ती ताक़त के ख़िलाफ़ अमरीका से मदद मांगी थी. बाद में हक़्क़ानी को इस्तीफ़ा भी देना पड़ा.इस घटना के बाद से पाकिस्तान सरकार को दबाव में बताया जा रहा है.